電視風雲

電視風雲係亞洲電視製作嘅香港電視劇，2000年12月18號至2001年3月16號喺亞洲電視本港台首播。由陳錦鴻、陳芷菁、吳廷燁及黎耀祥主演，故事講述方紹龍係一個胸懷大志嘅助理編導，同方紹強呢位具有豐富想像力嘅編劇之間嘅一段兄弟情，後嚟經歷電視台嘅興衰起跌，方紹龍不但成為有名編劇，更成為一間電視台嘅領導者。影射20世紀70年代，香港電視界無線電視、麗的電視、佳藝電視三台鼎立時期及後嘅電視發展史嘅故事。除此劇以外，亞洲電視仲製作咗以邵氏電影公司起落為藍本嘅影城大亨、反映香港選美歷程及豪門恩怨嘅美麗傳說、以無線電視訓練班為基礎表達演員奮鬥歷程嘅美麗傳說2星願。

演員表 
方紹龍--陳錦鴻　　
張　月--陳芷菁　　
霍偉良--吳廷燁　　
方紹強--黎耀祥　　
溫飛霞--珈　潁
張近明--張錦程　　
周詠芝--黎思嘉　　
周國友--袁文傑　　
沈偉年--陳寶轅　　
周　萍--鮑起靜　　
艾美儀--田蕊妮
洪小小--鍾慧寧
利伯天--徐二牛　　
趙若愚--黃允材　　
古大豹--劉錫賢　　
遊大海--周兆麟　　
施海揚--江　圖
方思雯--黎家嘉　　
方　元--黃樹棠　　
何　照--方　平　　
羅偉仁--鄭恕峰 
趙大昌--關　鍵　　
劉志信--林子博　　
白　飛--梁浩楷　　
李　富--劉志榮

主題曲
歌曲名稱：半生風雲
主唱：葉振棠、李國祥

劇中描述嘅歷年電視界事件 
 無綫歡樂今宵戶外直播意外
 麗的電視拍攝十大奇案、鱷魚淚、天蠶變同埋大地恩情等電視劇。
 天蠶變主角徐少強失蹤換人事件
 麗的播放廣告，表示以「狂風掃落葉姿態」打敗無線。
 無綫腰斬電視劇輪流傳
 無綫推出千王之王，以收復因為大地恩情而失去嘅觀眾
 周梁淑怡主政佳視後使用銀彈攻勢向無綫同麗的挖角
 佳視開拍時裝劇名流情史
 佳視執笠
 麥當雄同蕭若元離開麗的電視後拍攝電影嘅手法
 亞視賣盤，邱德根入股麗的、將麗的改名為「亞洲電視」
 邱德根喺亞視主政時期嘅慳皮作風
 亞視喺邱德根時期開拍秦始皇同埋成吉思汗等電視劇。
 邱德根時期亞視大火
 亞視再賣盤，商人林百欣入主
 林百欣入主後亞視高層同女明星嘅緋聞
 林百欣入主亞視後中止賣盤過渡期周梁淑怡主政時大灑金錢嘅節目
 亞視製作資訊節目今日睇真D
 今日睇真D播放外國解剖外星人片段事件
 亞視製作遊戲節目「百萬富翁」。
 亞視停牌風波

連出去
官方網頁

2000年亞洲電視劇集
電視台背景作品
電視題材電視劇